Salem Chaker deg umagrad iwumi isemma Leɛwayed n uqbel d umennuɣ: Tamedyazt tamaziɣt taqbayit, amecwar udyiz2, deg umagrad-agi anagmay yebḍa amecwar i d-tedda tmedyazt taqbaylit ɣef sztta talliyin, ma d tatrarit tebda tettban-d mi d-teflali twaṭanit, tkemmel akkeni di tallit n tegrawla akked timunnent, di tlata talliyin-agi tineggura tamedyazt tga asurif ameqqran deg wannar n tatrarit, ayagi yettban-d deg waṭas n temsal am: tlalit n tira d ttawilat nniḍen n usnulfu n tmedyazt d usiweḍ-ines s amseflid, am tesfifin d wayen akk i d-tefka tetiknulujit d allalen, amkan amaynut yuɣ umedyaz di tmetti tamirant ixulfen amkan-is di tallit taqburt, isenta imaynuten i d-tewwi temhazt n tmetti deg waṭas n yinurar ladɣa win n tsertit d yidles. Rnu ɣer waya iferdisen nniḍen n tetrarit i ɣef ireṣṣa lebni n usefru akked tutlayt tudyizt.